- “સામે ચાલીને પ્રેક્ષકો પાસે જતું અને તેમની વચ્ચોવચ્ચ ભજવાતું નાટક, કળાસ્વરૂપની દૃષ્ટિએ- ‘સામૂહિક કળાનું જીવંત સ્વરૂપ’, અનુભૂતિ સંદર્ભે- ‘પ્રેક્ષકે હસાવવા, રડાવવા કે ચિંતનની પ્રક્રિયામાં મુકવા કરતાં એને પીડવા, પડકારવા અને સંચારિત કરવા ધસતું નાટક’, સમૂહ-સંચારના માધ્યમ તરીકે- ‘સીધું, સોંસરું, સસ્તુ અને જનતા માટે સાવ હાથવગું માધ્યમ’, વળી સાહિત્યિક પરિભાષામાં કહીએ તો- ‘ઉપર આભ અને નીચે ધરતી વચ્ચે ખેલાતું નાટક’ અને છેલ્લે ઐતિહાસિક સંદર્ભમાં ‘આધુનિક વ્યવસ્થાની વર્ગીય ચેતનાએ વિકસાવેલું સમાજવાદી શસ્ત્ર.